
[bookmark: _GoBack]Механизмът за намаляване броя на отпадналите ученици от училище е приет на заседание на Педагогическия съвет с Протокол №11/11.09.2026 година

Общи положения
Сериозен проблем на образователната ни система са броят на отсъствията на учениците, некоректното им отразяване в училищната документация и бавният темп на намаляване на преждевременно напусналите училище ученици от задължителната училищна възраст. 
Създаването на условия за редовното присъствие в училище и активната работа по време на учебния час са важни за бъдещето на всеки ученик. Те са гаранция за неговия успех, залог за по-добра квалификация и по-големи възможности за реализация, условие за повишаване качеството на образование. Важна роля в това отношение има училището, което трябва да подхожда комплексно и същевременно индивидуално за всеки конкретен случай на ученик, застрашен от отпадане или вече напуснал училище.
Предприемането на адекватни и ефективни мерки от педагогическите екипи за намаляване броя на преждевременно напусналите училище ученици следва да се основават на задълбочен анализ на причините, пораждащи тези явления, на оценка на ефективността на съществуващите мерки и училищната политика. Заедно с това е необходимо осигуряването на единна и надеждна база данни и осъществяването на политики на всички нива за специфичните предизвикателства на различните равнища – областно, общинско и училищно и за гарантиране на индивидуалния подход към всеки отделен случай на преждевременно напускане на училище. Причините за преждевременното напускане на училище могат да бъдат класифицирани в няколко основни категории.
А:Икономически причини 
Безработицата, ниските доходи, пониженият жизнен стандарт и бедността поставят много деца в затруднени условия, водещи до повишен риск от отпадане от училище. В резултат на финансовите и икономически затруднения много деца са принудени да помагат на семействата си, което води до прекъсване на присъствието в училище или до нарушаване на участието им в учебния процес.
Б: Социални причини 
Свързват се с родителска незаинтересованост, противоречия, конфликти, напрежение и кризи в семейството, отрицателно въздействие на домашната среда, функционална неграмотност или ниско образование на родителите, непълни семейства, деца и ученици в риск от извършване на противообществени прояви, ученици с поведение, което е трудно или е в конфликт със закона, домашно насилие, незачитане правото на избор на децата, налагането на строги наказания. Съществено влияние, свързано с преждевременно напускане на училище, биха могли да имат и рисковите неформални групи или приятелската среда на децата и младежите.
В: Образователни причини 
Обхващат широк кръг проблеми: трудности в усвояването на учебното съдържание, слабости в методиката на преподаване и в организацията на обучението. Образователните причини са свързани и с начина на оценяване, квалификацията на учителите, навиците за учене, негативни нагласи на участниците в образователния процес и липсата на мотивация, качеството на учебниците. Големият брой отсъствия, липсата на достатъчно ефективна система за контрол върху начина на воденето и отчитането им, влошената насилието и агресията в училище, ниските образователни резултати са също вътрешни за училищните процеси. 
За голяма част от децата, които остават извън детските градини и чийто майчин език е различен от българския, се наслагва още един фактор – недостатъчната подготовка по български език, което води до трудности в процеса на обучение в рамките на началния етап на образование. Трудностите при овладяването на българския език и изграждането на пълноценни речево- комуникативни умения у учениците от етническите малцинства водят до социалната им изолация в училищната общност и също са предпоставка за преждевременното напускане на училище. 
Механизмът е базиран на основни принципи на включващото образование:
· Всяко дете има право на образование и трябва да има равен достъп до образование;
· Всяко дете може да учи и да се възползва от предимствата, които образованието дава;
· В образователния процес не се допуска дискриминация, основана на раса, народност, пол, етническа принадлежност, социален произход, вероизповедание, обществено положение, увреждане или друг статус;
· Включващото образование предполага промени в образователната система, за да може тя да се адаптира към потребностите на конкретното дете в много по-голяма степен, отколкото детето да се адаптира към системата;
· Различията между децата са източник на многообразие и богатство, а не на проблеми;
· Възгледите и мнението на детето трябва да бъдат взети предвид при неговото участие в училище. Детето следва да бъде стимулирано да участва активно в образователния процес;
· Всички аспекти на образованието, програми и методи на преподаване, както и формите на комуникация следва да бъдат адаптирани, за да се създадат възможности за включване. 
Заплахи 
· Недостатъчно грижи и заинтересованост от страна на родителите
· Липса на ефективни санкции за родителите
· Нисък жизнен стандарт на част от населението
· Проблеми в семействата, водещи до отпадане на деца от училище
· Липса на финансови възможности за подкрепа на застрашени от отпадане деца
· Негативно влияние на приятелската среда, на „улицата” Осигуряване на позитивна образователна среда. - ясно дефиниране на правата и задълженията на учениците във всеки клас и правилата за работа в група; - създаване на управленческо ядро във всеки клас; - в училището се работи индивидуално с изоставащи ученици от ромското малцинство, за достигане на ДОС. Липса на подкрепяща среда около училището
· Миграционни процеси, честа смяна на местопребиваването.

1. Всеки ученик може да бъде отличник!
1. Да се открие тази област, в която даденият ученик е добър;
2. Да му се помогне да се превърне в отличник в тази област, като доразвие своите знания и умения по приемлив за обществото начин;
3. Чрез това, в което е добър да развие допълнителни знания и умения и в останалите области, които са заложени в учебните програми, т.е. да направи прехода от това, в което ученикът е отличник към останалото, в което обществото иска да бъде отличник.

2. Училището може да бъде привлекателно за всяко дете!
1. Да се подпомага въвеждането на интеркултурно образование в училище – чрез РП/УП – А и ДП/ДрУП , предметите от ООП – за да могат децата и родителите на всички ученици да видят своята култура в училище, както и за формиране на толерантност сред всички деца и родители;
2. Да се подпомага качественото въвеждане на разнообразни ДП/ДрУП с цел разнообразяване на учебната програма и приближаването й до потребностите на ученика
3. Да се направи училището привлекателно място и за учениците, които не проявяват особен интерес към учебното съдържание.
4. Да се създаде толерантна среда, която ученикът да почувства като своя, в която може да открие своето място.


ИДЕНТИФИКАЦИЯ НА ПРОБЛЕМА

Отпадането на ученици от училище е не само социален, но и педагогически проблем. Причините за това са комплексни. Корените на това явление трябва да се търсят от една страна в семейната среда, в мотивацията на учениците за учебен труд, в слабия стремеж за личностна реализация в училищната среда, а от друга и в педагогическата колегия.
В І-ІV клас този проблем не е толкова изявен поради факта, че малките ученици са обгрижвани от един учител, който в повечето случаи е безспорен авторитет за тях. Там обаче се очертава друг проблем. В условията на обучение в преобладаваща билингвална среда, обучението на писмен и говорим книжовен български език е затруднено и някои ученици трудно или въобще не се поддават на  ограмотяване. Това от своя страна се явява в известна степен предпоставка за последващо затруднено обучение и развитие от V клас нагоре.
[bookmark: _Hlk114481574]Проблема с отпадащите и застрашените от отпадане ученици е особено силно изразен от V до VII  клас. Затова е нужно да се предприемат спешни мерки. 

МЕРКИ /ДЕЙНОСТИ/ ЗА ПРЕВЕНЦИЯ НА ОТПАДАНЕТО ОТ УЧИЛИЩЕ

1.Осигуряване достъп до образование на всички ученици от селото, в задължителна училищна възраст, подлежащи на обучение.
2. Постоянно взаимодействие между училището, социалната среда на учениците и семейството за стимулиране на техния интерес към учебната дейност.
3. Мотивация у учениците за посещение на училище и участие в живота на училищната общност.
4. Установяване на ефективен диалог на училището с външни институции, имащи отношение по проблема
5. Изготвяне на поименен списък от класните ръководители, в чиито класове има ученици със затруднения в ограмотяването.
6. Изготвяне на личен профил на тези ученици (по образец).
7. Изработване на индивидуален тематичен план и календарен график за преодоляване на изоставането.
8. Определяне на ден от седмицата, в който родителите на тези ученици да бъдат запознавани с постиженията на своите деца.
9. Изготвяне на портфолио на тези ученици.
10.Създаване на график за извънредни консултантски часове по БЕЛ, ЧЕ, Математика, История и цивилизации, География и икономика, Човекът и природата.
11. Изработване на личен профил на застрашените от отпадане ученици от класните ръководители (по образец) на всички класове от V до VII клас.
12. Провеждане на анкета с тези ученици за установяване на проблема.
11. Изработване на портфолио на учениците със слаби постижения по предмети от съответния учител, който преподава.
12. Провеждане на родителска среща с родителите на тези ученици, на която дават писмено съгласие за предприемане на съответните мерки (ако се наложи и наказателни) спрямо техните деца. Получават личен график с дните и часовете за консултации.
13. Извършване на  месечен контрол от класния ръководител за състоянието на учениците и  изготвяне отчет в писмена форма (свободен текст).
14. Създаване на годишен училищен календар за извънкласни дейности и изяви (Включени към Годишния план на училището)
15.При положителни резултати, поощряване на ученикът  с грамота, която се прилага към личния му профил.
16. При негативни резултати или при повторение на такива, ученикът да бъде наказван със седмично дежурство или полагане на труд, по преценка на ръководството.
17. Мотивиране на педагогическия персонал за допълнителна работа по превенция на отпадането.
18. Включване в дейността на ученическите съвети и мероприятия за осигуряване на подкрепяща среда на взаимопомощ и доверие към ученици застрашени от отпадане вътре в самия клас като общност.
19. Проучване интересите и желанията на учениците за участие в извънкласни дейности и провеждането на факултативни учебни часове – чрез анкети и др.
20. Сформиране на групи за извънкласна дейност и ДП/ДрУП според желанията на учениците.
21. Работа на училищната общност с родители на деца, застрашени от отпадане.
22. Осъществяване на ефективен диалог между училището и семействата на застрашените от отпадане ученици.
23. Избиране на координатор в училище, който ще извърши оценка на индивидуалните потребности на учениците в риск и тези със специални потребности.

АДМИНИСТРАТИВНИ НАКАЗАНИЯ
Родители, настойници и попечители, които не осигуряват присъствието на децата си в детските градини и в училищата за времето, през  което те подлежат на задължителна предучилищна подготовка или задължително обучение, се наказват с глоба в размер от 20 до 100 евро. При повторно извършване на нарушението глобата е в размер от 50 до 250 евро. 
Същите да бъдат запознати с чл. 210. От ЗПУО.

План за действие

	№ по ред
	Дейности 
	Отговорник 
	Срок 

	1
	Разработване и прилагане на мерки за намаляване на отсъствията на учениците
	Класен ръководител, учители, родители
	Постоянен 

	2
	Идентифициране на деца в риск от отпадане
	Класен ръководител 
	Постоянен 

	3
	Индивидуална работа от страна на учители и класни ръководители със застрашени от отпадане ученици / в часовете за консултации/
	Учители, класни ръководители
	Постоянен 

	4
	Провеждане на разговори и индивидуални консултации с ученици от психолог и класен ръководител
	Психолог, класен ръководител
	Постоянен 

	5
	Екипна работа на учители оп класове
	Учители 
	Постоянен

	6
	Осигуряване на ресурсно подпомагане на учениците със СОП
	Ресурсен учител, логопед, психолог
	Постоянен   

	7
	Стриктно отбелязване на отсъстващите ученици, коректно подаване в системата и системни текущи проверки от страна на ръководството на училището
	Директор
	Ежемесечно 

	8
	Организиране участието на учениците в извънучилищни дейности и извънкласни клубове по интереси
	Учители 
	Постоянен 

	9
	Своевременно информиране на родителите за отсъствията и успеха на учениците чрез електронния дневник
	Класни ръководители
	Постоянен 

	10
	Засилване обучението по гражданско и здравно образование чрез беседи, срещи и интерактивни дейности
	Преподаватели по гражданско образование и биология и здравно образование  
	Ежемесечно 

	11
	Своевременно уведомяване на ДПС, отдел „Закрила на детето“, за ученици допуснали повече от 5 неизвинени отсъствия
	Класни ръководители, Директор
	Когато е необходимо

	12
	Провеждане на родителски срещи
	Директор, класни ръководители
	По график

	13
	Популяризиране на добрите постижения на учениците в сайта на училището
	Директор 
	По график

	14
	Активизиране на ученическото самоуправление чрез включване на повече ученици в проекти на училището
	Класни ръководители
	Постоянен 

	15
	Активна работа с проблемните деца с цел приобщаване към училищния живот съвместно с МКБППМН
	Класни ръководители
	Постоянен 

